Ma en tweejarige verdwyn in BloemfonteinSuzan Strydom (Foto verskaf deur Vrystaat-SAPD) JONGSTE: Suzan Strydom en haar tweejarige dogtertjie is veilig gevind. Lees meer. ŉ 37-jarige vrou en haar tweejarige dogtertjie het Saterdag uit Bainsvlei in Bloemfontein in die Vrystaat verdwyn. Konst. Peter Kareli, woordvoerder van die polisie, het gesê die vrou, Suzan Strydom, was in ŉ psigiatriese hospitaal in Kaapstad voordat sy Vrydagaand teruggekeer het na haar huis in Bainsvlei. “Suzan en haar man en hul tweejarige dogtertjie, Minneke, het Vrydagaand sonder enige probleme gaan slaap. Toe die man vanoggend wakker word, het Suzan en Minneke egter spoorloos verdwyn,” het Kareli bygevoeg. Suzan ry met ŉ rooi Chevrolet Spark (2011-model) met registrasienommer CF193503. “Sy is vermoedelik gewapen en sy moet versigtig genader word, aangesien sy moontlik geestelik onstabiel kan wees,” het hy gesê. Enigiemand met inligting kan die Bainsvlei-stasiebevelvoerder kontak by 076 300 5567.